MEMOIRES OU RAPPORTS INEDITS. 
361 
[Comme se comportent ceulx de la noblesse.] 
Monseigneur, il est mal aysé de vous dire comme se comportent 
ceulx de la noblesse pour l’ambiguité de leurs actions; bien est vray 
que les plus grandz du party du Roy ont tousjour[s] faict tout leur 
povoir pour son service et conservation de ses subjectz et font encore 
pour lejourd’huy. Les aultres du mesme party, les ungs ont faict du 
mesmes, les aultres nagent entre deux eaues et passent partout en 
temps de guerre; d’où procèdent plusieurs grandz maux contre le 
service du Roy; et en ses cartiers, les rebelles ont gagné plusieurs 
lieux et tirent des villes du Roy aultant de commodités que les bons 
subjectz du Roy, par le moien de semblables canardz. En temps de 
paix, les gentilshommes, tant d’ung que d’aultre parti, ne sont guiè- 
res estudiens de la sincérité de la justice; et mesmes à la punition 
des crimes, entrectennent des édictz du Roy et exécution des ordon¬ 
nances de sa justice; car plusieurs voleries, murdres se sont commvs 
et commectent à la terre des gentilhommes; lesquelz passent tout 
par connivence et sans punition, et sovent retirent chez eux les délin- 
quens, et eux mesmes commectent infinies concussions sur leurs 
subjectz; lesquelz, si s’en veullent pleindre devant les seneschaux 
pour estre sauv[e]gardés, reçoivent tant de ma[u]vays traictement par 
de parsonnes intreposé[e]s, que le pouvre subject en demeure ruyné et 
safamilhe; de quoy avons infinis examples. Et quant à l’exécution des 
ordonnances de la justice du Roy données contre aucuns gentilshom¬ 
mes, il est notoire que plusieurs d’iceulx possèdent de bénéfices et 
héritages d’aultruv contre les sentences des séneschaux etarrestz de la 
court, pour l’exécution desquelz arrêtz il n’y a aucun huissier, ser¬ 
gent, ni aultre officier roial qu’ausat entreprendre exploicter aucunes 
lettres contre lesdits gentilshommes, de peur d’estre batu; car lesdits 
gentilshommes sont coustumiers de batre et blesser les sergentz et 
parties que plaident contre eux; tellement qu’ilz sont cause de plu¬ 
sieurs désordres en ceste diosèze, et mesmes pour le regard de l’es- 
glise; car après qu’ilz ont levés les fruictz des bénéfices avec assam- 
blée de gens en armes, ilz délaissent, toute l’année, sans aucun exercisse 
de religion ny administration des sacremens, les parroisses desquelles 
ont tirés des fruictz. 
Plus grande est encore le scandalle en toute l’esglise catholique que 
procède de la désobéissance que les gentilshommes que sont de la 
novelle opinion ont faict tousjours durent la paix aux édictz du 
Roy, desquelz il n’y a aucune observation en... leurs terres, et mes¬ 
mes à ceux de la pacification, par lesquelz est porté que l’exercice de 
la religion catholique seroit remis en toutes leurs terres; nonobstant 
lesquelz édictz, les susdits gentilshommes ont donné tout empêche¬ 
ment aux curés que durant la paix ilz ne restablissent ledit service 
en leurs terres. 
Geste desobéyssance est d’aultant plus remarcable que toutz les 
pouvres vilag[e]ois subjects desdits gentilshommes sont catholiques 
et constrainctz de vivre sans exercice de religion, sont en danger de 
